b'\n_START_ARTICLE_\nFall Finish\n_START_PARAGRAPH_\nFall Finish presented by PricewaterhouseCoopers er en poengbasert konkurranse i golf som g\xc3\xa5r over 11 turneringer mot sesongavslutningen p\xc3\xa5 PGA-touren. I 2006 begynner den med Deutsche Bank Championship og slutter med The Tour Championship. Spillere som konkurrerer i Fall Finish mottar poeng for topp-10-plasseringer i hver turnering, som fordeles med 100 poeng til 1.-plass gradvis ned til 10 poeng for en 10.-plass. En bonus p\xc3\xa5 1\xc2\xa0million dollar fordeles p\xc3\xa5 de tre beste plasseringene i Fall Finish, der vinneren mottar 500\xc2\xa0000 dollar._NEWLINE_Turneringene i Fall Finish spiller tradisjonelt en viktig rolle i \xc3\xa5 avgj\xc3\xb8re hvem som f\xc3\xa5r spillerett p\xc3\xa5 touren i neste sesong, og for k\xc3\xa5ringer som \xc3\x85rets spiller og Vardon Trophy. De ledende spillerne p\xc3\xa5 touren kjemper om en plassering blant de 30 beste p\xc3\xa5 pengelisten og dermed en plass i The Tour Championship. Andre kjemper om en plassering blant de 125 beste p\xc3\xa5 pengelisten for \xc3\xa5 f\xc3\xa5 spillerett til neste sesong.'